
అన్నీ సవ్యంగా ఉన్నప్పుడు ఆనందంగా ఉండటం కాదు, ప్రతికూల పరిస్థితుల్లోనూ నవ్వగలిగిన వాళ్లు గొప్పవాళ్లు. అలాంటి వ్యక్తుల జాబితాలో ఉండటానికి ప్రయత్నం చేస్తున్నానని అంటోంది త్రిష. ప్రస్తుతం వరుస చిత్రాలతో బిజీగా ఉన్న త్రిష మాట్లాడుతూ ‘‘విషయం ఏదైనా లాజికల్గా, మానసికంగా ఆలోచించడం నాకు అలవాటు. కొన్నిసార్లు ఎంత ఆలోచించి నిర్ణయాలు తీసుకున్నా ఎక్కడో లోపం జరుగుతుంది. ఆశించిన ఫలితాలు రావు. అంతమాత్రానికే డీలా పడాల్సిన అవసరం లేదు. పెళ్లి ఆగినంత మాత్రాన వివాహ వ్యవస్థ మీద ద్వేషం పెంచుకోవడం ఎందుకు? నాకు పెళ్లి మీద ఇంకా నమ్మకం ఉంది. నన్ను నన్నుగా ప్రేమించగలిగిన వ్యక్తి కోసం వెయిట్ చేస్తున్నా. ప్రేమ లేని చోట ఏ బంధం నిలవదు. వయసు మీద పడుతుందనో, సమాజంలో నలుగురూ ఆరా తీస్తున్నారనో ఎవరినో ఒకరిని పెళ్లి చేసుకుని ఇబ్బందులు పడుతున్నవారిని చాలా మందిని చూస్తుంటాం. అలాంటివారిలో ఒకరిగా మిగలడం నాకు నచ్చదు. పెళ్లికి, వయసుకు సంబంధం లేదని నా ఫీలింగ్’’ అని చెప్పుకొచ్చింది- త్రిష

annee savyamgaa unnappudu aanandamgaa undatam kaadu, pratikuula paristhitulloonuu navvagaligina vaallu goppavaallu. alanti vyaktula jaabitaalo undataaniki prayatnam chestunnanani antondi trisha. prastutam varusa chitraalato bijiga unna trisha maatlaadutuu ‘‘vishayam edaina lajikalga, maanasikamgaa aalochinchadam naaku alavaatu. konnisaarlu entha aalochinchi nirnayaalu teesukunna ekkado lopam jarugutundi. aasinchina phalitaalu raavu. antamaatraanike deela padaalsina avasaram ledu. pelli aaginanta maatraana vivaha vyavastha meeda dwesham penchukovadam enduku? naaku pelli meeda inka nammakam undi. nannu nannugaa preminchagaligina vyakti kosam veyit chestunna. prema laeni chota e bandham nilavadu. vayasu meeda padutundano, samaajamlo naluguru aaraa teestunnarano evarino okarini pelli chesukuni ibbandulu padutunnavaarini chala mandini chustuntam. alantivarilo okarigaa migaladam naaku nachadu. pelliki, vayasuku sambandham ledani naa feeling’’ ani cheppukochindi- trisha